JohanHeinsen/ENO huggingface dataset:
Viborger Samler, 1810-07-23
Viborg Torvepriser 21 Juli. Rug Tdn. 9 Rd. Smør Pdt. 48 a 52 s. fersk Flesk 30 sk. Ost 16 a 18 s. Kjødet er endnu i samme høie Priis som før, neml. 20 a 24 s. for got Lamme og Kalvekjød.
Viborger Samler, 1810-07-23
Landsoverretsdom. I Sagen No. 29. mødte Fog som befalet Actorietr. - Lykke for Arrestantinden Karen Sands af Ballum. Denne Sag hjemvises til ny Behandling og Paakjendelse.
Viborger Samler, 1810-07-23
Ved den paa Ballum Birketingsret afsagde Dom var saaledes kjendt for Ret: 1) At K. Sands bør, for det af hende første Gang forøvede simple Tyverie, i Følge Forordningen af 20 Febr. 1789 51. hensættes til Arbeide i Viborg Tugthuus i 2 Maaneder; men da hun har et lidet Barn, som hun giver Die, vil Straffen i Følge Reskriptet af 29 Octbr. 1768, blive at udsætte, indtil Barnet kan miste sin Moder, og da exeqveres. 2) Jørgen Falt bør, fordi han har gjort de stiaalne Skind ukjendedelige, straffes, som Tyvshæler efter Fr. af 20 Febr. 17895 7, med at arbeide i Viborg Tugthuus 1 Maaned. 3) Anna Falk, som ikke lovlig er overbeviist at have noget med det begangne Tyverie eller Hælerie at bestille, bør for Actors Tiltale i denne Sag frie at være, dog betaler hun hendes Andeel af Sagens Bekostninger. 4) Bør Jørgen Falk og Karen Sands betale de af denne Afsion og deres Befordring til Viborg gaaende Omkostninger efter lovlig Regning. 5) Betale alle 3 Tiltalte, een foralle og alle for een Actors og Defensors Diætpenge hver for 1 Dag, foruden Sallarium til Actor 2 Rd. og Defensor 2 Rd., og saaledes til dem begge 4 Rd. Det Jdømte udredes 15 Dage efter denne Doms lovlige Forkyndelse og det øvrige efter Loven. og Anordningerne.
Viborger Samler, 1810-07-23
Bekjendtgjørelser. Efter en langvarig Svaghed behagede det Gud Torsdagen d. 19de Juli om Morgenen Kl. 1 1/2 ved Døden at bortkalde min inderlig elskede Mand, Borger og Muurmester her i Byen Niels Pedersen Gjølbye i hans Alders 53 Aar, hvilket for mig uoprettelige Tab bekjendtgjøres fraværende Venner og Familie, overbeviist om deres Deeltagelse i min billige Sorg. Viborg den 20de Juli 1810. Anne Nielsdatter Sl. Gjølbye. fød Spangaard.
Viborger Samler, 1810-07-23
Da det uagtet Forbuddet i Plakaten af 16 Juni f. A. endnu ofte møder, at Penge vorde forsendte med Brevposten fra Steder, hvor Pakkepostkontoirer ere oprettede, og vedkommende Overtrædere, naar saadant opdages og Jndholden i Overeensstemmelse med fornævnte Plakat af Postkontoirerne confiskeres, almindeligen foregive Uvidenhed om Forbuddet som en Grund, hvorpaa de forhaabe at nyde Erstatning for det Tabte, hvorom de henvende sig til Generalpostdirektionen, saa finder Direktionen, sig foranlediget til herved til almindelig Erindring, at igjentage den i bemeldte Plakat efter allerhøieste Resolution fastsatte Bestemmelse at, naar Banksedler, Penge, Kostbarheder og Obligationer, som lyde paa Jhændehaveren, vorde forsendte med Brevposten fra de Steder, hvor Pakkepostkontoirer ere oprettede, skal Beløbet eller Værdien af det Forsendte konfiskeres og tilfalde Angiveren, eller Opdageren.
Viborger Samler, 1810-07-23
Generalpostdirectionen d. 14 Juli 1810.
Viborger Samler, 1810-07-23
Ved offentlig Auction skal bortsælges, som tilhører afg. Capt. Friderik de Stjernholms Stervboe Hovedgaarden Kjeldgaard beliggende i Seldesogn, Sallingland, Viborg Stift, bestaaende af frie Hovedgaardstaxt over 30 Tdr. Hartkorn, med tilhørende Veiermølle paa Hovedgaardstaxten, Mølleskyld 2 Tdr. 1 Skp. Hartkorn, Seldesogns Konge-Kirke-Korn og Qvægtiende af omtrent 220 Tdr. Hartkorn, og noget Bøndergods. Gaardens Bygninger og Markeiendomme ere, som bekjendt, udmærkede gode, i Marken kan aarlig saaes omtrent 30 Tdr. Rug, 35 Tdr. Byg og 200 Tdr. Havre, avles 80 Læs Enghøe, holdes omtrent 14 Bester, 120 Fækreature og 100 Faar med deres Lam. Til Gaarden er betydelig Uddrivt, og af Udmarken kan indtages meget til Kornsæd; i Gaarden er en liden Vandmølle, hvorpaa Huusholdnings=Kornet mahles; af Fiskerie og Jldebrændsel haves langt meere end behøves, Haven er meget stor med mange brede Buegange, Frugttræer, Forandringer; derved er Vildnis; foruden til eget Brug kan af Haven sælges aarlig for 4000 a 500 Rd.; derfra haves behagelig Udsigt til Liimfjorden, som er beliggende tæt ved. Gaarden med dens da indavlede og nedlagte Sæd, skal modtages af Kjøberen den 1ste Novbr. næstkommende. Kartet over Hovedgaardens Marker, kan faaes til Eftersyn paa mit Contoir i Skive. Første Auction foretages udi Sallingherreders Raadstue i Skive d. 29 August førstk. Formiddagen Kl. 10, anden Auction sammesteds, paafølgende 6 Septbr. Eftermiddagen Kl. 2, tredie og sidste Auction foretages paa bemeldte Kjeldgaard Tiirsdagen d. 11te Septbr. førstk. om Formiddagen Kl. 9. Naar Hovedgaarden er bortsolgt, begynder samme Dag, og vedvarer paafølgende Dage, Stervboets betydelige Løsøre=Auction af gandske Ind- og Udboe, hvorimellem en stor Deel forarbeidet Sølv, som endnu ikke er efterveiet, en Mængde Sængeklæder og Linnet, med mange flere gode Ting, som her ville blive for vidtløftig at opregne. Skive d. 18 Juli 1810. O. Selmer.
Viborger Samler, 1810-07-23
Ved offentlig Auction skal bortsælges, som tilhørenafgangne Capt. Friderik de Stjernholms Stervboe: 1) En Gaard, Lille Brokholm kaldet, beliggende i Junget Sogn, Sallingland, bestaaende af Hovedgaardstaxt 5 Tdr. 2 Skpr. Hartkorn; 2) et Huus i samme Sogn af Hovedgaardstaxt 5 Skpr. 2 Fdkr. Hartkorn; 3) et Dito Huus og af Hovedgaardstaxt; 4) Kongetiende af omtrent 29 Tdr. Hartkorn af Thorum Sogn som er Naboesognet. Gaarden kan strax af Kjøberen modtages med sin paa Marken staaende betydelige Afgrøde. Første Auction foretages udi Salling Herreders Tingstue i Skive d. 6 Aug. førstk. om Eftermiddagen Kl. 2, anden Auction sammesteds, paafølgende 10 Aug. Formiddagen Kl. 10, tredie og sidste Auction foretages i benævnte Lille Brokholm d. 14 Aug. næstk. om Formiddagen Kl. 9. Naar Gaarden er bortsolgt, begynder samme Dag og Sted Løsøre Auctionen, hvorved bortsælges Gaardens Besætning, af Bester, Stude, Køer, Vogne, m.v., og noget Jndboe. Skive den 19de Juli 1810. O. Selmer.
Viborger Samler, 1810-07-23
Udi Sagen, indstevnt af Johan Friderich Bennecke mod Procurator Kaalstad paa Justitiens Vegne, blev ved Trondhiems Stiftsoverret den 30te Mai sidstleden, saaledes kjendt for Ret: De under nærværende Sag paaankede, i det specielle Tillæg til Bladet Tiden for Aar 1809 No. 46, af Johan Friderich Bennecke brugte fornærmelige Udladelser mod Politiemmesteren i Trondhjem Krigsraad Blom bør døde og magtesløse at være og bør Johan Friderich Bennecke derfor bøde 300 Rd. (Tre hundrede) Rigsdaler til Tronhjems Byes Fattigkasse. Saa bør han og betale i Sallarium til Actor, Prokurator Kaalsted 16 Rd. (Sexten) Rigsdaler. At efterkommes inden 8te Uger efter denne Doms lovlige Forkyndelse under Adfærd efter Loven." Rigtig Afskrevet af Justitsprotokollen bevidner Bech.
Viborger Samler, 1810-07-23
Justitssekretair.
Viborger Samler, 1810-07-23
Paa Bogtrykkeriet i Viborg anvises en Mand, som helst til Michelsdag d. A. men i andet Fald til næste Maidag, ønsker sig en liden Gaard paa Landet i Forpagtning med Meierte.
Viborger Samler, 1810-07-23
Placat. Onsdagen den 1ste August næstkommende om Formiddagen Kl. 11 Slet, bliver efter Forliigs Afhandling og passeret Udlæg, foretaget offentlig Auction paa Stærkjærgaarden i Gjerning Sogn, over den Deel af Stærkjærgaarden som Nicolay Clemensen hidtil har ejet og beboet, med tilliggende Hartkorn, Ager og Eng 3 Tdr. 2 Skpr. 2 4/5 Alb., og den i samme nedlagde Sæd af Rug, Byg, Havre, Boghvede og Hørfrøe. Thi ville Liebhaberne behage at møde bemeldte Tid og Sted, hvor Conditionerne, som forinden kan faaes til Eftersyn hos Udlægs Reqvirenten Hr. Capitain og Overrets=Prokurator Fogh i Viborg, skal vorde bekjendtgjorte. Randers 20de Juli 1810. Bendixsen, Auctions-Directeur.
Viborger Samler, 1810-07-23
Jfølge allernaadigst Bevilling af 26de dennes, bliver herved med Aar og Dags Varsel, sub poena præclui et perpetui silentii inkaldede alle de som formene sig at have noget at fordre efter paa Hovedgaarden Kield gaard i Salling, Viborg Stift ved Døden afgangne Captain Friderik de Stiernholm og forhen afdøde Hustrue Marie Olufsen, med deres Paastand for mig, som Skifteforvalter, at fremkomme og beviisliggiøre inden bemelte Tids Forløb. At 30te Dags Skifteforretning efter de Afdøde foretages paa benævnte Kield gaard Tiirsdagen den 24de Julii næstkommende, det anmeldes herved for de af Stervboets Creditorer, som ved denne Skifteforretning vil møde for at paasee deres Ret. Skive 28 Juni 1810. O. Selmer.
Viborger Samler, 1810-07-23
Placat, Mandagen d. 30te Juli førstk. om Eftermiddagen Kl. 3 Slet, bliver paa Raadstuen her i Byen, ved offentlig Auction bortsolgt, det af Hr. Proprietair Tegder til Corsøegaard eiende og sidst af afgangne Frue Doctorinde Müller iboende Sted; beliggende under No. 446, paa Hjørnet af Torvestrædet og Snarregaden her i Byen, og bestaaende af 7 Fag een Etagie Huus til hver af fornævnte Gader, og med Qvist til Torvegaden. over 3 Fag, samt en liden Kielder og et Brændeskuur i Gaarden; Thi ville Liebhaverne behage at møde bemeldte Tid og Sted, hvor Conditionerne skal vorde bekjendtgjorte, og tjener foreløbig til Liebhabernes Efterretning, at Stedet kan tiltrædes næste Micheli rette Flyttetid, og at af Kjøbesummen, som skal erlægges i næste Viborg, Omslags Termin 1811 med 1/2 Aars Renter, kan blive staaende paa 1/2 Aars Opsigelse de 2/3 Dele i Stædet, imod Kjøberens 1ste Prioritets Panteforskrivning, og lovlige Renters Svarelse. Randers d. 16 Juli 1810. Bendixsen. Auctions-Directeur.
Viborger Samler, 1810-07-23
(Hermed følger Tillæg.)
Viborger Samler, 1810-07-23
Bekjendtgjørelser.
Viborger Samler, 1810-07-23
Subskriptionsplan. Fægtningerne imellem de norske og svenske Tropper i Aaret 1808. De Fægtninger og Skiermydsler, der i Aaret 1808 forefaldt paa Grændsen imellem Sverrig og Norge, stadfæste paa ny Sandheden af hiint gamle Udsagn om Nordmands "Mod, Troskab, Tapperhed, og hvad der giver Ære . . .De frembyde tillige adskillige saavel maleriske som i militairisk Henseende mærkelige Scener. De steile Klipper og stridige Elve, den hvide Snee og de grønne Granner give Øiet et rigt og tiltrækkende Skue, og ved Attaqver, som forefalde i et couperet Terrain, gjennem trange Passer og snevre Desileer, hvor Fjenden kan dække sig bag stærke Forhugninger og tykke Skove, har de lette Tropper Anledning til, at vise Hurtighed, Mod og Aands Nærværelse; ligesom og den militaire Geograf her kan hente mange praktiske Oplysninger. Disse lærerige og interessante Optrin, agter Undertegnede, hvis han seer sig understøttet af Subskribentere, at fremstille de vigtigste af i 3 eller 4 Kobberstykker, hvert til fem Rigsdaler illumineret. Det første som alt er under Gravstikken, og skal udkomme først i Junii Maaned, er at ansee som en Jndledning og Forløber for de øvrige. Det forestiller: Bivouarqveringen ved Trøgstad Kirke. Baggrunden er mørk, man øiner blot langt borte mod Horizonten Skimt af Lys derfra, hvor de Svenske opholdt sig.
Viborger Samler, 1810-07-23
J Mellemgrunden sees hist og her enkelte Vagt Jlde, hvorved nogle Forposter ere posterede, og nærmere imod Forgrunden endeel Troppe-Afdelinger i Bevægelse, for at understøtte Forpost=Kjæderne, med videre. Forgrunden viser en stor Vagt-Jld, vorved den commanderende General, Prinds Christian August, befandt sig. Paa venstre Side skimter man den hvide Muur af Trogstad Kirke med Taarn, paa hvis Kirkegaard ere plantede Kanoner, dem Lysningen ogsaa falder paa. Foran den store Vagt-Jld, sees Prindsen siddende paa en Deel Tørnistre og læsende et Brev. Bag ham staaer en Adjutant med sin Brevtaske, for at afskrive en Ordre, som Prindsen er i Begreb med, at dictere ham. Rundt om Jlden vise sig, i forskjellige Stillinger, Grenaderer, Over= og Under-Officerer, nogle siddende, paa Stene, lænende sig til Træstammer og oversnede; andre staaende og siddende ved Jlden, færd med at tørre, deres vaade Klæder. Somme bære Veed til Jlden. Nogle ere faldne i Søvn; men saavel de Sovende som de Vaagende have deres Geværer mellem Benene og i Armen, og alle Laase ere omviklede med Hals eller Lomme=Tørklæder.
Viborger Samler, 1810-07-23
Da det har sneet den hele Nat under Bivouacqveringen, saa er Marken overalt bedækket med Snee. Naar det overveies, at Kobber=Pladen er af en temmelig Størrelse, Kobberets større Kostbarhed end tilforn, Jlluminationen, det særdeles kostbare Papiir, og endelig de mangfoldige Figurer, et saadant militairisk Optrin udkræver, saa smigrer jeg mig med at ovenanførte Priis 5 Rdlr., ikke vil ansees for overdreven.
Viborger Samler, 1810-07-23
Subskription gjælder naturligviis for den hele Samling, hvad enten det saa bliver tre eller fire Kobberstik, hvis Antal allene beroer paa de Tegningers meere eller mindre Hensigtsmæssighed, der tilsendes mig fra Norge. De sædvanlige Fordele yder jeg med Taknemlighed til Dem, som maatte umage sig med, at samle Subskribentere.
Viborger Samler, 1810-07-23
Kjøbenhavn, i Maj 1810. N. Truslew. Subskription modtages i Viborg hos A. F. Just.
Viborger Samler, 1810-07-23
Formedelst anden Bestemmelse, agter Eieren af Broemølle i Veirum Sogn, Viborg Amt, omtrent 1 1/2 Miil, fra Viborg Kjøbstæd, underhaanden at sælge den. Denne Mølle staaer for Hartkorn, Mølleskyld 3 Tdr. 1 Skp. 2 Fdkr., Ager og Eng 1 Td. 2 Skpr. samt Skovskyld 3 Skpr. Bygningerne og Mølleværket er i god Stand og forsikret i Brandkassen for 4430 Rd. Der ere 3 Qværne i Møllen, en til Rug, en til Grubning og en til Boghvede, som alle gaae ved et Vandhjul med Overfalds Vand, hvoraf intet fattes; Møllen ligger i en god Maalingsegn, med Søgning, da den ei nær er omgivet af andre Møller og den har ogsaa Aalefiskerie.
Viborger Samler, 1810-07-23
J Møllens Eiendomme kan omtrent aarlig saaes: 10 Tdr. Rug, 3 Tdr. 14 Skpr. Byg, 4 Tdr. Havre og 2 Tdr. Boghvede, samt det ene Aar med det andet avles 40 a 50 Læs Høe, som nemt kan bjerges, formedelst Engenes nære Beliggenhed ved Møllen; Jldingsbrand haves der nok af: Besætning Vinter og Sommer kan være 4 Heste, 12 Fæhøvder, 40 Faar. Skulle Møllen og Eiendomme ei blive solgt underhaanden, da vorder de stillet til een eneste offentlig Auction, den 3 Septbr. næstkommende; men skeer Salg forinden, da skal det betimelig bekjendtgjøres. Om Møllens Tiltrædelse kan nærmere aftales, samt øvrige Vilkaar bestemmes og Eiendommen forevises af Broemølle d. 16 Juli 1810. Thustrup.
Viborger Samler, 1810-07-23
Fredagen d. 3 August næst, Kl. 10 Formidd., holdes Auction paa Søegaard paa Holmsland ved Ringkjøbing. over 114 Oxehoveder rød Franskviin, 10 Fade rød Portviin og 190 Fade Engelsk Porter, indstrandet sidste 22 Marti med Skibet die Freiheit ført af Capitain Schreiber, kommende fra London. Lysthavende indbydes herved. Woldberg i Ulfborg=Hind Herredsfogderie d. 10 Juli 1810. Grønlund.
Viborger Samler, 1810-07-23
Til Efterretning for Vedkommende, som ønske at levere Remontheste, bekjendtgjøres herved, at Remonte=Commissionen agter fra den 10 Aug. d. A. af, at slutte Contracter og Leverancerne af de fornødne Heste, under følgende Betingelser, nemlig : Hestene leveres i Sjælland, Fyen, Jylland eller Hertugdømmene, paa hvilket Sted Leverandeurerne helst maatte ønske det, dog bemærkes herved, at alle Heste, uden Hensyn paa Stedet hvor de afleveres, betales med dansk Courant. Høiden af Rytterhestene skal være 10 Qvarteer, og Dragon og Husar Hestene 9 Qvarteer 4 Tommer Sjællandsk Anlæg=Maal. Hestene maae have 5 Aars Alder; dog formedelst fortrinlige gode Egenskaber. antages og 4 eller 6 aarige. Saavidt mueligt ønskes danske Heste, Marskheste kunne ingenlunde antages.
Viborger Samler, 1810-07-23
Af Kouleur modtages Skimler, sorte, sortebrune, brune og røde. Hestene maae være gode af Skabning, frie foralle synlige eller væsentlige Feil, og af den Beskaffenhed, at de i alle Deele kunne ansees af Commissionen som tienstdygtige. De maae til den Ende være vel opsatte, vel sluttede, ei længere for end bag til, have en lige Ryg, i Krydset afskydende eller tilspidset, flade, stærke og reene Been, som hverken staae ud af, indad, eller formeget under, eller ud fra Kroppen, og ikke være krumknæede eller kroghasede. Fodskiftet maae være let og kraftfuldt, men ikke snævert, skrævende, flettende eller ka stende. Hestenes Besigtigelse og Modtagelse af Commissionen skeer fra 8 Octbr. d. A. af, paa de Dage, som betimeligen forud bestemmes for ethvert af Leverancestæderne. Ved Contracternes Slutning forbinde Leverandeurerne sig til, at erlægge en Mulct af 5 Rd. til den danske Krigshospitalskasse, for enhver Hest der ikke leveres efter de her anførte Conditioner til fastsat Tid og Sted. Anmeldelserne om at erholde Leverance, maae skee skrivtlig til Commissionen i Horsens, eller til mig Generalmajor v. Mechlenburg, Deputeret i det Kongelige General-Commissariats=Collegio i Kjøbenhavn, snarest mueligt, i det seneste inden den 10 Aug. førstk., fra hvilken Dag af, eller og før, om Vedkommende maatte ønske det, Commissionen i Horsens afslutter Contracten og Leverancerne med de Leverandeurer, som til den Tid maatte have meldt sig, og hvis Tilbudde findes antagelige. I øvrigt maae i enhver Anmeldelse bestemt anføres, hvormange Heste, og paa hvilket Sted, Enhver helst ønsker at levere, samt til hvilken nøieste Priis. Kjøbenhavn d. 14 Juli 1810. Mechlenburg.
Viborger Samler, 1810-07-23
Generalmajor Biørnkiær Hovedgaard i Aalborg Amt; af tiendefrie Hovedgaardstaxt 16 Tdr. 2 Skpr. 2 Fkr. 1 Alb., og tiendepligtig Hartkorn 5 Tdr. 6 Skpr. 2 Fkr., som drives under Hovedgaarden, er med underliggende Bøndergods 119 Tdr. 1 Skp. 1 Fkr. 11 3/5 Alb. at faae til Kiøbs under Haanden. Gaardens Nærliggenhed af Aalborg, giør Stedet meget important, og dens gode Bygninger, forenet med en smuk Hauge ved Udkanten af Skoven, forskiønner og behageliggiør Boepælen. Gaarden har et Areal af circa 170 Tdr. Agerland, 70 Td. England og 50 Tdr. Skovland, foruden Hede og Fæe drist. Den aarlige Udsæd er 36 Tdr. Rug, 26 Tdr. Byg og 62 Tdr. Havre, der tegner sig ypperlig. Høeavlen er fra 180til 230 Læs. Af Skoven, som for en Deel er Eeg, kan afhændes ikke ubetydelig Skibs- og Bygningstræe samt Favneveed, uden Afsavn af det Nødvendige til Gaardens Brug. Engene kan sættes under Vand, og da Mergel haves, kan meget af Heden og Fædristen cultiveres. Tørvemosen er uopskiærlig ved sin Beliggenhed i den saakaldte store Vildmose. Kongetienden af circa 600 Tdr. tiendeydende Hartkorn haves i Forpagtning til Gaarden, som kan med følge og hæves for dette og 2de paafølgende Aar. Eiendommene kan tiltrædes strax eller til Majdag, med eller uden Besætning, alt efter Liebhavernes Ønske. Conditionerne og Jordebogen ere til behagelig Eftersyn hos S. T. Hr. Stadshauptmand Borup i Aalborg, og hos undertegnede Eier, som paaviser Eiendommene. Dersom disse Eiendomme, imod Forventning, ikke bliver solgte underhaanden inden medio August, stilles samme til offentlig Auction, og skal da Tid og Sted for Afholdelsen vorde nærmere bekiendtgjort. Biørnkiær, den 5 Julii 1810. Toft.
Viborger Samler, 1810-07-23
Onsdagen d. 1ste August næstk. om Formiddagen Kl. 10, bliver i Salling herreders Tingstue i Skive, foretaget Skifteforretning efter afgangne Capt. Friderik de Stjernholm og forhen afdøde Frue Kone, for der at modtage Creditorernes Anmeldelser. Skive d. 10 Juli 1810. O. Selmer.
Viborger Samler, 1810-07-23
Forpagtning: Qvotrup Nye Mølle beliggende i Randers Amt, Ondsild Herred, Hem Sogn, kan til Nytaarsdag 1811, paa billige Vilkaar blive bortforpagtet paa 5 a 6 Aar; ved Møllen er ikke allene forrige Aar opbygt 13 Fag nye Stue= og Møllehuus og deri anlagt af nyt, Male qværn, Pille= og Brækqværn, desforuden et Udhuus af 10 Fag, samt om fornøden eragtes, kan blive en Lade af 12 Fag næste Foraar. Med Møllen kan faaes endvidere. i Forpagtning, den forhen Møllen tillagte Eiendom saavelsom og en videre Deel af Kjellerup Mølles Mark, hvorpaa fuldkommen kan holdes 4 Hester, 16 Fæekreaturer og 30 Faar, samt aarlig avles 10 Læs godt Eng Høe; foruden andre Rettigheder til Møllen (hvis aarlige Mølleskylds Contingent kuns er 4 Mk. og 10 Rdlr. af Grubeværket) kan der med Møllen følge og faaes, fornøden Jldebrand. Møllens smukke Beliggenhed og plaisant Bygning kan bedst erfares ved Eftersyn af en honet Familie, som Eieren meget attraaer. Conditionerne ere fra 1ste til 20de August at erfare hos undertegnede Eier, med hvem der og kan sluttes Accordt. Kiellerupgaard pr. Randers d. 13de Juli 1810. Brask.
Viborger Samler, 1810-07-26
No. 60.
Viborger Samler, 1810-07-26
Amsterdam d. 14 Juli. Efterat Forventningen om Hollands Skjebne var spændt til det høieste, og efterat der i det kongelige Bogtrykkeri var arbeidet i 2 Dage saa hemmelig, at Arbeiderne ikke maatte gaae derfra, have vi i Gaar faaet Vished om "At Holland indlemmes under Keiserdommet Frankrig." Dette H. M. Keiser Napoleons Dekret, er udstædt i Rambouillet den 9 Juli, og indeholder udtogsviis, saadanne Bestemmelser, 1) Holland skal forenes med Keiserdømmet Frankrig. 2) Staden Amst er dam bliver Rigets tredie Stad (efter Paris og Rom.) 3) Holland skal have 6 Medlemmer i Senatet, 6 i Statsraadet, 25 i Lovgivningskorpset og 2 Dommere i Cassations-Retten. 4) Alle hollandske Søe- og Landofficerer blive i deres Charger og faae Bestalling af Keiseren. Garden indlemmes i den franske Keisergarde. 5) Hertugen af Placenza (Hr. LeBrun) Frankrigs Ertsskatmester bliver Generalgouvernør over Holland; Han præsiderer i Ministerkonseilet indtil 1ste Januar 1811, da den franske Bestyrelse ganske træder i Kraft. 6) Alle civile Embedsmænd konfirmeres i deres Embeder. 8) De nu paabudne Skatter betales til Aarets Udgang 1810; siden skal Landets Skatter vorde formindskede og gjorte lige med Rigets andre Deele. 8) Hollands Jndtægter og Udgivter skal forelægges Keiseren inden 1ste Aug.; Renterne af Statsgielden skal kun anføres til 1/2 af dens Beløb i Udgivten, og Renterne af Gjelden for 1808 og 1809, som endnu ere ubetalte, ligeledes reduceres til 1/2 og lægges til dette Aars Udgivtssum. 9) de hollandske Grændsetoldstæder skal forenes med de franske - den paa fransk Side staaende Toldlinie skal ophæves d. 1ste Janur 1811, og Samqvemmet med Holland og Frankrig, være fri. 10) De Colonialvahre, som nu ere i Holland, maae Eierne beholde imod at erlægge 50 Procent af deres Værdi inden 1ste Septbr. De kunne derefter indføres overalt i Frankrig. 11) En fransk Statsraad skal præsidere i en Administration, som skal sørge for de nødvendige Udgivter til Digen og andre offentlige Arbeider. 12) J Julii Maaned skal 15 af Lovgivningsskorpset udnævnte Hollændere begive sig til Paris og der danne et Conseil, hvis Forretning skal være at ordne alt hvad der hører til Landets offentlige Gjæld og bringe det Locale i Forening med Landets Tarv." Minister van Herm har ved at bekjendtgjøre ovenstaaende Anordning, tillige forsikkret os om, at Hs. M. Keiser Napoleon vil gjøre sig en Fornøielse af, at udvide sin Omsorg, for Holland og ophæve den trykkende Forvaltning, som Landet i 16 Aar har været undergiven, samt trøstet de Handlende med, at de herefter kunne udbrede Hollands Handel fra Amsterdam til Rom.